Diari Oficial de la Generalitat Valenciana


Sumari del DOGV 8827, del 04-06-2020 (2020/3892)

Informació pública de les modificacions introduïdes en el Pla especial del Cabanyal-Canyamelar. Expedient 03688/2016/223.
-------------------------------------------------------------------------------------------------------------------------

### Dades del document

Número de DOGV
:   8827

Data del DOGV
:   04-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3892


Data del document
:   29-05-2020

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de les modificacions introduïdes en el Pla especial del Cabanyal-Canyamelar. Expedient 03174/2016/223. [2020/3892]  
El Ple de l'Ajuntament de València, en sessió celebrada el 28 de maig de 2020, va adoptar l'acord que en la seua part dispositiva diu el següent:  
«Primer. Sotmetre a informació pública, pel termini de vint dies hàbils, les modificacions introduïdes en el Pla especial del Cabanyal-Canyamelar com a conseqüència del tràmit de consultes, informació i participació pública, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat; mantindre la suspensió de la tramitació i l'atorgament de llicències i l'eficàcia de les declaracions responsables en els termes assenyalats en l'acord plenari de 31 de gener de 2019 (DOGV 8481, 07.02.2019) i notificar aquest acord als qui ostenten la condició d'interessats en l'expedient, amb la finalitat que, si així ho consideren, presenten al·legacions referides als canvis proposats.  
  
De conformitat amb el que s'establix en l'article 57.1.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), durant aquest termini de 20 dies hàbils a comptar des de l'endemà de la publicació de l'anunci en el Diari Oficial de la Generalitat Valenciana, s'admetran, per a examinar-les i considerar-les, noves al·legacions referides als canvis proposats i es podran inadmetre les que reiteren arguments i redunden en aspectes prèviament informats.  
Segon. Sol·licitar informe a OCOVAL per tal que demane, remeta i coordine els informes preceptius de les entitats subministradores dels serveis públics urbans que podrien resultar afectats, així com a les administracions públiques i serveis municipals consultats anteriorment en el procediment. La falta d'emissió dels informes en el termini establit permetrà prosseguir la tramitació de les actuacions.  
  
Tercer. Procedir a la inserció de la documentació del Pla especial modificada en la pàgina web municipal (www.valencia.es) i posar-la a disposició pública en l'Oficina d'Informació Urbanística adscrita al Servei de Planejament, situat en la planta baixa de l'edifici municipal de l'antiga Fàbrica de Tabacs, al carrer d'Amadeu de Savoia, núm. 11.  
  
Quart. Facultar, tan àmpliament com siga procedent en dret, la regidora delegada de Planificació i Gestió Urbana per a realitzar totes les actuacions que siguen necessàries per a dur a terme el procés d'informació i participació pública.»  
  
I de conformitat amb el que s'estableix en l'article 57.1.c, de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a la presentació d'al·legacions durant el termini de 20 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 29 de maig de 2020.- El secretari: Manuel Latorre Hernández.